সিলেট শহরতলীর জালালাবাদ থানার মইয়ারচর আদর্শ উচ্চ বিদ্যালয়ের প্রধান শিক্ষক আকবর হোসেন রাজা ও সাহেদ আহমদ এবং খালেদ আহমদের হত্যাচেষ্টাকারীদের দৃষ্টান্তমুলক শাস্তির দাবিতে রোববার (৪ নভেম্বর) মানবন্ধন কর্মসূচী পালন করেছে বিদ্যালয়ের শিক্ষার্থীরা। দুপুর ১টায় বিদ্যালয়ের সামনে সিলেট তেমুখি-বাদাঘাট সড়কে এই কর্মসূচী পালন করেন কয়েক শত শিক্ষার্থী। কর্মসূচীতে মইয়ারচর আদর্শ উচ্চ বিদ্যালয় ছাড়াও পাশ্ববর্তী স্কুলের শিক্ষার্থীরাও অংশগ্রহণ করেন।